ΓΡΑΠΤΗ ΕΡΩΤΗΣΗ E-0995/01

υποβολή: Mara Sornosa Martnez (PSE) προς την Επιτροπή

(30 Μαρτίου 2001)

Θέμα: Παραβίαση της κοινοτικής νομοθεσίας για τον αμίαντο στην Αυτόνομη Διοικητική Περιφέρεια της Βαλένθια (Ισπανία)

Το 1998, οι εργαζόμενοι της επιχείρησης Fibrocementos del Levante, που βρίσκεται στο Sant Vicent del Raspeig (Αυτόνομη Διοικητική Περιφέρεια της Βαλένθια) κατέφυγαν στη δικαιοσύνη καταγγέλλοντας τη βλάβη που προξενούσε στηνγεία τους η χρήση του αμιάντου στην εργασία τους. Από τότε, το δικαστήριο του Sant Vicent δεν έχει ακόμη αρχίσει να ασχολείται με τηνπόθεση, ενώ τα θύματα έχουν ήδη φθάσει τα έξι, από τον Ιανουάριο του 2000, λόγω της έκθεσης στολικό αυτό και της εισπνοής του. Επιπλέον,πολογίζεται ότι μέχρι το 2005- όταν θα πρέπει να έχει τεθεί σε ισχύ η Οδηγία αριθ. 99/77(1) (επέκταση της Οδηγίας 85/467(2)) για την απαγόρευση του αμιάντου θα έχει προσβληθεί ήδη το 30 % των εργαζομένων.

Από την άλλη πλευρά, οπουργός Οικονομίας και Οικονομικών της τοπικής κυβέρνησης της Βαλένθια δημοσιοποίησε ένα μητρώο επιχειρήσεων από το οποίο συνάγεται ότι συνολικά 32 επιχειρήσεις της Βαλένθια χρησιμοποιούν ακόμη αμίαντο. Οι εργαζόμενοι των επιχειρήσεων αυτώνποβάλλονται σε περιοδικούς ιατρικούς ελέγχους, συνεχίζουν όμως να είναι εντελώς εκτεθειμένοι στο τοξικό αυτόλικό κατά την εργασία τους.

Παρότι οι διατάξεις της προαναφερθείσας οδηγίας 99/77 δεν θα τεθούν σε ισχύ παρά την 1η Ιανουαρίου του 2005, η Fibrocementos del Levante, καθώς και οιπόλοιπες επιχειρήσεις της περιοχής που χρησιμοποιούν αμίαντο, παραβιάζουν διάφορα κοινοτικά νομοθετήματα που σήμερα βρίσκονται σε ισχύ. Συγκεκριμένα, μπορούν να αναφερθούν:

- Η Οδηγία 80/1107(3) σχετικά με την προστασία των εργαζομένων από κινδύνους σχετιζόμενους με την έκθεση σε χημικούς, φυσικούς και βιολογικούς παράγοντες (της οποίας το Παράρτημα Ι περιλαμβάνει τον αμίαντο).

- Η Οδηγία 87/217(4) σχετικά με την προστασία και τη μείωση της ρύπανσης του περιβάλλοντος από τον αμίαντο.

Λαμβάνονταςπόψη τα ανωτέρω:

- Θα ήταν διατεθειμένη η Επιτροπή να καθιερώσει ένα σύστημα ενισχύσεων για τα θύματα που ενδεχομένως θα προκαλέσει ο αμίαντος πρίν από την οριστική απαγόρευσή του το 2005;

- Προτίθεται η Επιτροπή να ξεκινήσει έρευνα ενώπιον των ισπανικών αρχών για πιθανή παραβίαση των Οδηγιών 80/1107 και 87/217, στην περίπτωση της Fibrocementos del Levante και άλλων επιχειρήσεων της ΑΔΠ της Βαλένθια;

(1) ΕΕ L 207 της 6.8.1999, σελ. 18.

(2) ΕΕ L 269 της 11.10.1985, σελ. 56.

(3) ΕΕ L 327 της 3.12.1980, σελ. 8.

(4) ΕΕ L 85 της 28.3.1987, σελ. 40.

Απάντηση της κ. Διαμαντοπούλου εξ ονόματος της Επιτροπής

(30 Μαΐου 2001)

Η οδηγία 80/1107/ΕΟΚ(1) του Συμβουλίου, της 27ης Νοεμβρίου 1980, περί προστασίας των εργαζομένων από τους κινδύνους που παρουσιάζονται συνεπεία εκθέσεώς τους, κατά τη διάρκεια της εργασίας, σε χημικά, φυσικά ή βιολογικά μέσα, στην οποία αναφέρεται ο κ. βουλευτής, προβλέπει -μέσω ειδικών οδηγιών- τη θέσπιση ανώτατων ορίων και ειδικών προδιαγραφών για τα μέσα που απαριθμούνται στο παράρτημα Ι. Σε αυτήν τη βάση το Συμβούλιο ενέκρινε την οδηγία 83/477/ΕΟΚ, της 19ης Σεπτεμβρίου 1983, περί προστασίας των εργαζομένων από τους κινδύνους που οφείλονται στην έκθεσή τους στον αμίαντο κατά τη διάρκεια της εργασίας(2), η οποία αποτελεί τη δεύτερη ειδική οδηγία με την έννοια του άρθρου 8 της οδηγίας 80/1107/ΕΟΚ.

Η εν λόγω οδηγία 83/477/ΕΟΚ, που έχει ήδη τροποποιηθεί δύο φορές, το 1991 (91/382/ΕΟΚ)(3) και το 1998 (98/24/ΕΚ)(4), θεσπίζει τους κοινοτικούς κανόνες που εφαρμόζονται για την προστασία από τον αμίαντο.

Αυτήν τη στιγμή η οδηγία βρίσκεται σε στάδιο αναθεώρησης και η έγκριση της πρότασης τροποποίησης της Επιτροπής προβλέπεται για τους επόμενους μήνες.

Η εν λόγω οδηγία μεταφέρθηκε σωστά στην εθνική νομοθεσία από την Ισπανία και εναπόκειται στις αρμόδιες εθνικές αρχές, συγκεκριμένα μέσω τωνπηρεσιών Επιθεώρησης Εργασίας, να εξακριβώσουν και να ελέγξουν την ορθή εφαρμογή των μέτρων της Ισπανίας.

Ως εκ τούτου, εναπόκειται στα κράτη μέλη να εξασφαλίζουν την κατάλληλη παρακολούθηση της εφαρμογής των μέτρων δυνάμει των εθνικών νομοθεσιών, καθώς και να προβλέπουν τη χορήγηση αποζημίωσης σε περίπτωση επαγγελματικών ασθενειών που οφείλονται στην έκθεση σε ίνες αμίαντου στο χώρο εργασίας.

Η οδηγία 87/217/ΕΟΚ του Συμβουλίου, της 19ης Μαρτίου 1987, σχετικά με την πρόληψη και τη μείωση της ρύπανσης του περιβάλλοντος από τον αμίαντο(5) προβλέπει ότι ο αμίαντος πρέπει να χρησιμοποιείται κατά τέτοιον τρόπο ώστε να ελαχιστοποιούνται οι εκπομπές στον αέρα και στο νερό. Επιπλέον, τα στερεά απόβλητα αμιάντου πρέπει να περιορίζονται, στο μέτρο που αυτό είναι εύλογα εφικτό, στην πηγή τους και να προλαμβάνονται. Τα μέτρα αυτά συνεπάγονται τη χρησιμοποίηση της Batnec (της καλύτερης διαθέσιμης τεχνολογίας που δεν συνεπάγεταιπερβολικό κόστος), συμπεριλαμβανομένης, όποτε ενδείκνυται, της ανακύκλωσης ή της επεξεργασίας. Η απόρριψη των αποβλήτων αμιάντου πραγματοποιείται μόνο σε χωματερές που προορίζονται για το σκοπό αυτό.

Η οδηγία 87/217/ΕΟΚ έχει μεταφερθεί από την Ισπανία στην εθνική νομοθεσία. Οι εθνικές αρχές είναι αρμόδιες για την εφαρμογή των μέτρων που προβλέπει η οδηγία.

Η ερώτηση του κ. βουλευτή δεν περιέχει καμία αρκετά σαφή πληροφορία που θα μας επέτρεπε να εξάγουμε το συμπέρασμα ότι η Ισπανία κατά πάσα πιθανότητα παραβίασε -ή εξακολουθεί να παραβιάζει- μια ή πολλές από τις προαναφερθείσες νομικέςποχρεώσεις.

(1) ΕΕ L 327 της 3.12.1980.

(2) ΕΕ L 263 της 24.9.1983.

(3) ΕΕ L 206 της 29.7.1991.

(4) ΕΕ L 131 της 5.5.1998.

(5) ΕΕ L 85 της 28.3.1987.